Витивјани

Витивјани или Фитивјани (, Полифито; до 1927 г. Φυτίβιανη, Фитивјани) — село во Кожанско, Егејска Македонија, денес во општината Велвендо на Кожанскиот округ во областа Западна Македонија, Грција. Населението брои 14 жители (2021).

 Географија и местоположба 
Селото се наоѓа во подножјето на Пиериските Планини, на 8 км североисточно од гратчето Велвендо, во Витивјанската Клисура на р. Бистрица, на надморска височина од 320 м. Во непосредна близина на селото се наоѓа браната на Витивјанското Езеро.

 Историја 

 Во Отоманското Царство 
Според османлиски дефтер од 1528 г. во Фитивијани имало 15 домаќинства со 58 жители.

Во XIX век Витивјани било грчко село во Серфиџенската каза на Серфиџенскиот санџак. На етничката карта на Васил К’нчов („Македонија. Етнографија и статистика“) од 1900 г. Витовјани е означено како грчко село, иако не е даден бројот на жители.

На Етнографската карта на Битолскиот Вилает од 1901 г. Волтојан е претставен како чисто грчко село во Серфиџенската каза на Серфиџенскиот санџак со 30 куќи.

Според статистиката на грчкиот конзулат во Еласона, во 1904 г. во Витивјани (Βιτίβγιανη) живееле 150 Грци христијани.

 Во Грција 
По Балканските војни во 1913 г. селото е припоено кон Грција согласно Букурешкиот договор. Таа година тоа броело 162 жители, кои во 1920 г. се намалиле на 140 лица. Во 1928 година, името на селото било променето во Полифито (Πολύφυτο).

 Стопанство 
Населението произведува овошје, зеленчук, тутун, жито и други земјоделски производи, а делумно се занимава и со краварството.

 Население 

 Самоуправа и политика 
Во 1918 година, селото станало самостојна општина, чиј атар зафаќал површина од 10 квадратни километри. Општината Витивјани била приклучена во општината Велвендо во 1997 година, која била укината во 2011 година и станала дел од поголемата општина Серфиџе-Велвендо.

Селото припаѓа на општинската единица Велвендо со седиште во истоименото гратче, која припаѓа на поголемата општина Велвендо, во округот Кожани. Воедно, селото е дел од општинскиот оддел Витивјани, во кој е единствено село.

 Културни и природни знаменитости 
Цркви

 Црква „Св. Петка“ — парохиска црква обновена во 1916 г.
 Црква „Св. Атанасиј“ — изградена во 1910 г. врз темелите на постар храм

 Наводи 

Категорија:Велвендо